O nouă amânare pentru 18 kilometri din Centura Capitalei. Când va fi gata veriga lipsă
O nouă amânare pentru Autostrada de Centură a Capitalei, în zona de sud. Vorbim despre 18 kilometri care ar fi eliberat Bucureștiul de traficul de tranzit, deoarece ar fi permis circulația între Pitești și Constanța doar pe autostradă. Tronsonul dintre Bragadiru și Joița nu va fi gata pe 15 aprilie, așa cum anunțase anterior constructorul grec, ci 3 luni mai târziu, la început de iulie. Reprezentanții Companiei de Drumuri nu mai cred în promisiunile grecilor, care au acumulat ani de întârzieri, și amenință cu penalizarea aspră a constructorului, care nu are gata nici măcar toate podurile și pasajele.